EkBass/fiwiki-20250220-pages-articles huggingface dataset:
Kondorit

Kondorit (Cathartidae) on vanha päiväpetolintuheimo, jonka seitsemän lajia ovat vanhan maailman korppikotkia muistuttavia raadonsyöjiä. Kondoreille on ominaista paljas pää ja kaula, pitkä ja vankka koukkunokka ja liitolentäjän laajat siivet. Kondoreja elää yksinomaan Pohjois- ja Etelä-Amerikan mantereilla, ja niitä kutsutaan usein uuden maailman korppikotkiksi. Sukuja on viisi ja niissä yhteensä seitsemän lajia. Lajien joukossa on myös eräs nykyajan suurimmista lentävistä linnuista, andienkondori (Vultur gryphus). Andienkondori on valkeaa kaularöyhelöä lukuun ottamatta musta. Sen pituus on noin 115 cm, paino 10 kg ja siipien kärkiväli 3 m. Kaliforniankondori (Gymnogyps californianus) on hävinnyt luonnosta, mutta 1980-luvulla alkaneiden tarhausten avulla se yritetään istuttaa uudelleen. Heimoon kuuluvat myös laji nimeltä mustakondori eli gallinatso (Coragyps atratus), kuningaskondori (Sarcoramphus papa) sekä Cathartes -suvun kolme lajia. Kondorit syövät lähes yksinomaan raatoja. Kondorien ja korppikotkien yhtäläisyydet johtuvat konvergenssista eli mukautumisesta samantapaisiin elintapoihin. Erikoispiirteenä kondoreilla on sierainten väliseinän puuttuminen. Kondorien hajuaisti on hyvin tehokas ja niiden rasvarauhanen on paljas. Luulöytöjen perusteella heimo on lähes 50 miljoonan vuoden ikäinen. Jotkin heimon sukupuuttoon kuolleista jäsenistä olivat jättiläisiä, joiden siipiväli oli viitisen metriä, kuten jääkautisista kerrostumista löytynyt Teratornis incredibilis, sekä Etelä-Amerikassa 7–5 miljoonaa vuotta sitten elänyt Argentavis magnificens. Nykyistenkin joukossa on lajeja jotka kuuluvat maailman isoimpiin lentäviin lintuihin. == Lajit == *Kalkkunakondori Cathartes aura *Pikkukondori Cathartes burrovianus *Amazoniankondori Cathartes melambrotus *Mustakondori Coragyps atratus *Kuningaskondori Sarcoramphus papa *Kaliforniankondori Gymnogyps californianus *Andienkondori Vultur gryphus == Lähteet == * Luokka:Seulonnan keskeiset artikkelit
Häyrysenniemi

Häyrysenniemi on kylä samannimisellä niemellä Oulun Haukiputaalla, Pohjois- Pohjanmaalla. Kylä sijaitsee Perämeren sivulahden Halosenlahden etelärannalla, Martinniemen kylän ja jo puretun Martinniemen radan pohjoispuolella. Häyrysenniemeen kuuluu myös Kilpukkaperän alue. Kylä kuuluu Martinniemen alueeseen. Häyrysenniemi on saanut nimensä Juho Tuomaanpoika Häyrysen mukaan. Häyryset muuttivat Kurtin tilalle 1.6.1824 Pudasjärveltä. Kurtin tilan N:o 38 nimi muuttui Häyryseksi. Samoin alueen entinen nimi oli Kynsiluoto, joka muuttui Häyrysenniemeksi. Villenniemi kuuluu, myös Häyrysenniemen alueeseen. Villenniemi sai nimensä kettinki ja nippulankojen tervauspaikan työnjohtajan Ville Ojalan mukaan. Häntä kutsuttiin Pää-Villeksi, koska oli kotoisin Pudasjärveltä Päätalosta. Hänen tehtävänän oli myös alueen vartiointi. Alueella oleva Kilpukkaperä on saanut nimensä, siitä kun sahan työläiset kantoivat kainalossaan lankunpätkiä, josta tekivät pieniä mökkejä. Sahalta sai vapaasti viedä kilpukoita, koska ne olisivat muuten joutunet "rimahelvettiin" poltettavaksi. Lähteet: Pentti Utriainen: Kotikyläni Martinniemi - elämää piipun juurella-. Tornion Kirjapaino 2009 ISBN 978-952-92-5315-9 Kustantaja: Pentti Utriainen ja Pentti Utriaisen muistiinpanot. Alun perin maatalous- ja kalatalouspainotteinen kylä kasvoi Martinniemen sahan kasvun myötä pieneksi työläiskyläksi, mutta hiipui hieman sahan toiminnan supistamisen myötä 1970–1980-luvuilla. Nykyisin Häyrysenniemi on hitaasti kasvava kylä. Häyrysenniemessä on kaksi satamaa: Halosenlahdella sijaitseva Upin kalasatama sekä Villenniemessä sijaitseva venesatama. Luokka:Haukiputaan kylät ja alueet
Rautio (täsmennyssivu)

Rautio voi tarkoittaa ainakin seuraavia asioita: * seppä, myös rautio, metallialan käsityöläinen * Rautio, Suomen entinen kunta, nykyään osa Kalajokea * Rautio, taajama Kalajoella ja edellä mainitun samannimisen kunnan keskus * Rautio, kylä Imatralla * Rautio, kulmakunta Muhoksella * Rautio (Xestobium rufovillosum), puunkaivajien (Anobiidae) heimoon kuuluva kovakuoriaislaji ==Sukunimi== Rautio on seuraavien henkilöiden sukunimi: * Alex Rautio (1857–1916), suomalainen näyttelijä * David Rautio (s. 1985), ruotsalainen jääkiekkoilija * Eeva-Leena Rautio (s. 1983), suomalainen laulaja * Erkki Rautio, taiteilijanimi pHinn, suomalainen elektronisen musiikin artisti * Erkki Rautio (s. 1931), suomalainen sellisti * Esko Rautio (1932–2017), suomalainen kunnan- ja kaupunginjohtaja, kunnallisneuvos * Hans Rautio, musiikkivaikuttaja * Heino Rautio (1889–1938), neuvostoliitonsuomalainen kulttuurivaikuttaja * Ike Rautio, suomalainen toimittaja, juontaja ja toimitussihteeri * Ilkka Rautio (s. 1950), suomalainen lakimies ja oikeusneuvos * Ilse Rautio (s. 1943), suomalainen toimittaja, näytelmäkirjailija ja tv-käsikirjoittaja * Iris Rautio (s. 1940), suomalainen jazzlaulaja * Joni Rautio (1903–1964), suomalainen nuorten- ja lastenkirjailija * Joonatan Rautio (s. 1973), suomalainen saksofonisti ja säveltäjä * Juha Rautio (s. 1980), suomalainen runoilija ja muusikko * Julia Rautio, suomalainen laulaja * Kaarlo Rautio (1896–1989), suomalainen yritysjohtaja ja vuorineuvos * Kai Rautio (s. 1964), suomalainen jääkiekkoilija ja valmentaja * Karl Rautio (1889–1963), Neuvosto-Karjalassa vaikuttanut säveltäjä, musiikinopettaja ja kapellimestari * Katri Rautio (oik. Vendla Aaltola, 1864–1952), suomalainen näyttelijä * Kiki Rautio, suomalainen muusikko, laulaja ja lauluntekijä, Kiki ja Luonnonlapset -yhtyeen jäsen * Marjatta Rautio (1944–2014), professori, kemiallisen aseen asiantuntija * Markus Rautio (1891–1973), taiteilijanimi Markus-setä, suomalainen lastenohjelman juontaja * Matti Rautio (1922–1986), suomalainen säveltäjä * Mika Rautio (s. 1968), suomalainen jääkiekkomaalivahti * Paavo Rautio (1924–2005), suomalainen kapellimestari * Pasi Rautio, suomalainen lentopallovalmentaja * Pessi Rautio (s. 1965), suomalainen taidekriitikko ja Taide-lehden päätoimittaja * Pinja Rautio, o.s. Hanski (s. 1974), suomalainen laulaja * Roine Rautio (1934–1960), neuvostoliittolainen säveltäjä ja kapellimestari, Karl Raution poika * Seija Vaaherkumpu, ent. Rautio (s. 1964), suomalainen radio- ja televisiotoimittaja * Sirpa Rautio (s. 1962), suomalainen juristi, Euroopan unionin perusoikeusviraston johtaja * Sirpa Rautio, suomalainen kunnanjohtaja * Tomi Rautio (s. 1996), suomalainen jääkiekkomaalivahti * Tyyne Rautio (1900–1972), kirjailijanimi M. Pajari, suomalainen kirjailija * Valdemar Rautio (1921–1973), suomalainen yleisurheilija * Väinö Rautio (1894–1974), suomalainen taidemaalari * Yrjö Rautio (s. 1949), suomalainen toimittaja. == Lähteet ==
Adramelech

Adramelech (myös Adrammelech, Adramelek ja Adar-malik) oli assyrialainen auringonjumala. Kristinuskon myötä Adramelech sai demonin aseman ja on mainittu demonien senaatin puheenjohtajaksi, Helvetin ylikansleriksi ja Saatanan yksityisneuvoston virkailijaksi. Adramelechin uskottiin pystyvän omaksumaan riikinkukkosulkaisen muulin hahmo. Suuren Tarukirjan mukaanSuuri Tarukirja. Koko Kansan Kirjakerho, 1983. Sivu 16. Adramelek kuuluu arkkidemoneihin, joita on kaikkiaan kymmenen. Langenneena enkelinä hän esiintyy muun muassa John Miltonin "Kadotetussa paratiisissa" ja Friedrich Gottlieb Klopstockin "Messiaassa". ==Lähteet== Luokka:Auringon jumalat Luokka:Kristinuskon demonit Luokka:Mesopotamialaiset jumalat
Tapiolan kirkko

Tapiolan kirkko on Espoon Tapiolassa sijaitseva evankelis-luterilainen kirkko. Se on Tapiolan seurakunnan pääkirkko. Se valmistui vuonna 1965 arkkitehti Aarno Ruusuvuoren suunnittelemana. ==Arkkitehtuuri== Betonista rakennetun kirkon kokonaishahmo on kuutio, ja siihen liittyy lisäsiipi, jonka keskellä on sisäpiha. Rakennuksella ei ole selkeää pääjulkisivua. Rakennuskompleksiin kuuluvat sisäpihan toisistaan erottamina varsinainen kirkkosali, pienempi seurakuntasali, toimistotilat sekä kerhotilat. Kaikki huonetilat avautuvat lasiseinillä sisäpihalle. Useimmista Suomen kirkoista poiketen Tapiolan kirkossa ei ole minkäänlaista tornia tai erillistä kellotornia. Kirkkosalin huomattavan pelkistetty olemus on saavutettu paitsi selkeillä muodoilla myös karuilla materiaalivalinnoilla. Kirkko on kaksikerroksinen. Ensimmäinen kerros on maan tasalla. Tapiolan kirkon alimmassa kerroksessa on pommisuojat sekä erilaisia kerho- ja neuvottelutiloja. Tapiolan keskustan asemakaavassa kirkko on merkitty suojelukohteeksi. ==Uurnalehto== Kirkon takapihalla on 15 aarin suuruinen Tapiolan uurnalehto, joka vihittiin käyttöön 6. marraskuuta 2004. Se perustuu Ilmari Lahdelman ja Rainer Mahlamäen johtaman työryhmän suunnitelmaan Ajan jakso, joka voitti vuonna 1997 järjestetyn kilpailun. Tällä pinta- alaltaan Suomen pienimpiin kuuluvalla hautausmaalla on yhteensä 8 005 uurnapaikkaa.Espoon seurakunnat: Tapiolan uurnalehto (Googlen välimuisti) Viitattu 29.3.2011. ==Lähteet== == Aiheesta muualla == *Tapiolan kirkko Luokka:Aarno Ruusuvuoren suunnittelemat rakennukset Luokka:Espoon kirkkorakennukset Kirkko Luokka:Suomen kivikirkot
Gamma Velorum

Gamma Velorum (γ Vel / γ Velorum) eli Regor on tähti Purjeen tähtikuviossa eteläisellä tähtitaivaalla, niin syvällä etelässä, ettei se näy Suomessa. Nimi Regor on Apollo-astronauttien keksimä, nykyaikainen nimi. Gamma Velorum A on harvinainen tähtipari, sillä se koostuu kuumasta sinisestä O-tähdestä ja vielä kuumemmasta Wolfin–Rayetin tähdestä, jonka pintalämpötila on noin 60 000 kelviniä. == Lähteet == ==Aiheesta muualla== *Peripatus Astronomy Gamma Velorum *Gamma Velorum 1 Alcyone DE *Regor Prof. Jim Kaler, University of Illinois at Urbana-Champaign *David Darling Gamma Velorum *Gamma Velorum Ottawan yliopisto *NightSky Friday: Rotanev, Derf, Navi, and other Backward Star Names Space.com *Starry Night Photography: Gamma Velorum (kaukoputkikuvia) Luokka:Kolmoistähdet Luokka:B-spektriluokan tähdet Luokka:O-spektriluokan tähdet Luokka:Jättiläistähdet Luokka:Wolfin–Rayetin tähdet
H’melnytskyi

H’melnytskyi (, , ) on kaupunki Ukrainassa Etelä-Bugin varrella noin 340 km Kiovasta. Se on Hmelnytskyin alueen pääkaupunki. Asukasluku on 264 988 (2013). ==Historia== Asutuksen tarkkaa syntyaikaa ei tunneta, mutta paikkakunta mainitaan kirjallisissa lähteissä ensimmäisen kerran 21. helmikuuta 1431. Tuolloin Puolan kuningas Vladislav II Jagello päiväsi aatelissuvulle antamansa omistuskirjeen kahdesta Hmelnytskyin alueen kylästä (»… super villis Holissin et Ploskir at wcze super fluvio Boh iacentu in terra Podoliensi et districtum Latichoviensi sitas»). Kylä mainitaan myös vuonna 1493 kirjallisissa lähteissä nimellä Ploskirov. Se kuului puolalaiselle herttualle, mutta siirtyi Puolan jaoissa Venäjän keisarikunnalle, jolloin se vuonna 1793 nimettiin Proskuroviksi. Venäjän ja Ukrainan 300-vuotisen yhteiselon liennyttävänä eleenä vuonna 1954 tämä länsiukrainalainen kaupunki sai nykyisen nimensä hetmanni Bohdan H’melnytskyin mukaan. Kuva:Станция Хмельницкий.jpg|Rautatieasema. Kuva:Хмельницкий. Филармония..jpg|Konserttitalo. Kuva:Хмельницкий. Собор Андрея Первозванного..jpg|Pyhälle Andreille (?) omistettu kirkko. Kuva:Falling of Lenin in Khmelnytskyi park.jpg|Ainakin yksi H’melnytskyin kaupungin Lenin- patsas kaadettiin Euromaidan-mielenosoituksissa 21. helmikuuta 2014. ==Lähteet== ==Aiheesta muualla== Luokka:Hmelnytskyin alueen kaupungit Luokka:H’melnytskyin piiri
Sygate Personal Firewall

Sygate Personal Firewall oli ilmainen palomuuriohjelmisto Windows- tietokoneille. Se suojaa hakkereilta, troijalaisilta sekä muilta verkkouhilta. Palomuurista oli yksityiskäyttöön tarkoitettu ilmaisversio, sekä ammattilaisille ja yrityksille suunnattu maksullinen versio. Nykyään Sygate Personal Firewall on korvattu Symantecin Norton Internet Security ohjelman sisäisellä palomuurilla.PCworld.com Sygate Personal Firewall specs ==Lähteet== ==Aiheesta muualla== * Norton Security Luokka:Tietoturvaohjelmat
Daniel Solà

Daniel Solà Villa (3. tammikuuta 1976) on espanjalainen rallikuljettaja. Hän on ajanut 39 kilpailua rallin MM-sarjassa. == Ura == Solà voitti JWRC-sarjan eli Junioreiden MM-sarjan kaudella 2002. Kaudella 2003 hän ajoi PWRC-sarjassa. Kausilla 2004 ja 2005 Sola ajoi sekä N-ryhmän että WRC-luokan autoilla etenkin asfalttikisoissa. Kaudella 2006 Sola ajoi Espanjan mestaruussarjassa kaksivetoisella Citroën C2 S1600:lla. Vuonna 2006 Sola voitti Espanjan mestaruuden. Kaudella 2007 Sola kilpaili Euroopan mestaruudesta uudella Super 2000 -luokan Honda Type R -autolla. Samana vuonna Sola voitti Espanjan soralla ajetun rallisarjan. Vuonna 2009 Sola ja Xavier Pons muodostivat Espanjan joukkueen Rally of the Nations kisassa ja voittivat kisan kahden päivän yhteistuloksen perusteella. == Lähteet == == Aiheesta muualla == *Daniel Solan viralliset sivut *Tietoa Solasta *Solan tulokset *Tietoa Solan urasta Luokka:Espanjalaiset ralliautoilijat Luokka:Rallin nuorten maailmanmestarit Luokka:Vuonna 1976 syntyneet Luokka:Elävät henkilöt
Epsilon Sagittarii

Epsilon Sagittarii (ε Sgr / ε Sagittarii) on tähti Jousimiehen tähtikuviossa. Sitä kutsutaan myös nimellä Kaus Australis. ==Aiheesta muualla== *Kaus Australis Kaler *Kaus Australis Alcyone.de *Kaus Australis David Darling Luokka:Kaksoistähdet
Delta Canis Majoris

Delta Canis Majoris (δ CMa / δ Canis Majoris) on Ison koiran tähtikuviossa sijaitseva melko kirkas tähti. Tähden kirkkausluokka on 1,84.Wezen Stars. University of Illinois Wezenin arabialainen nimi وزنwazn tarkoittaa painoa. Wezen on kellanvalkea F-tyypin ylijättiläinen. Jos se olisi Auringon paikalla se ulottuisi lähes Maan kiertorataan asti. == Lähteet == == Aiheesta muualla == *Wezen * Wezen Alcyone.de Luokka:F-spektriluokan tähdet Luokka:Ylijättiläistähdet
Otaniemen kappeli

Otaniemen kappeli valmistui vuonna 1956–1957 vuoden 1953 arkkitehtuurikilpailun lunastussijan saaneen Heikki ja Kaija Sirenin kilpailutyön pohjalta. Kilpailun 1. palkinnon voitti Erkki Pasanen, arkkitehti SAFA (1924-2021) yhdessä kollegansa Kauko Tiihosen (1925-2014) kanssa. Sen rakennusmateriaaleina on käytetty puuta ja punatiiltä. Puulla aidatulta esipihalta päästään matalan tiilestä rakennetun eteishallin läpi itse kirkkosaliin. Rakennuksen korkeimmasta, lasisesta eteläseinästä tulvii punatiilellä vuorattuun puukattoiseen saliin taustavalo. Kappeli paloi tuhopolton seurauksena vuonna 1976 mutta rakennettiin uudelleen lähes täysin alkuperäiseen asuunsa vuonna 1978. Kappelisalissa on 150 istumapaikkaa. Kappeli kuuluu osana Otaniemen kampusaluetta Museoviraston laatimaan valtakunnallisesti merkittävien rakennettujen kulttuuriympäristöjen (RKY) luetteloon. ==Lähteet== ==Aiheesta muualla== * Otaniemen kappeli Espoon seurakuntien sivuilla Luokka:Espoon kirkkorakennukset Luokka:Heikki ja Kaija Sirenin suunnittelemat rakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Otaniemi Luokka:Suomen kivikirkot Luokka:Tuhopoltetut rakennukset ja rakennelmat
Cowdenbeath FC

Cowdenbeath Football Club on perinteikäs jalkapalloseura Cowdenbeathista, Fifesta, Skotlannista. Joukkue pelaa Scottish Professional Football Leaguen alaisuudessa toimivaa neljänneksi korkeinta sarjatasoa Kakkosliigaa, johon se putosi kaudeksi 2016–2017. ==Historiaa== Cowdenbeath Football Club syntyi vuonna 1881 kun kaksi paikallista seuraa, Cowdenbeath Rangers (1880) ja Cowdenbeath Thistle yhdistyivät. Joidenkin historioitsijoiden mukaan Rangers- nimeä käytettiin vielä yhdistymisen jälkeen vuoteen 1882 saakka, minkä johdosta todelliseksi perustamisvuodeksi pitäisi laskea 1882, kun silloinen Rangers yhdistyi Raith Roversin kanssa. Samana vuonna perustettiin Fifeshiren jalkapalloliitto. Vuonna 1883 Cowdenbeath hävisi kautta aikain ensimmäisen Fife Cupin loppuottelun, mutta voitti cupin kaksi vuotta myöhemmin. Hyvän menestyksensä ansiosta joukkue nousi vuonna 1905 Skotlannin liigaan. Vuosina 1914 ja 1915 se voitti kaksi kakkosdivisioonan mestaruutta, mutta ei silloisen sarjajärjestelmän vuoksi noussut korkeimmalle sarjatasolle. Kaudella 1923–1924 joukkue viimein nousi 1. divisioonaan ja sijoittui heti ensimmäisellä kaudellaan viidenneksi. Kaikkiaan se säilyi pääsarjassa vuosikymmenen ajan ja kolme joukkueen pelaajaa pelasi myös Skotlannin maajoukkueessa. Vuonna 1934 Cowdenbeath putosi 1. divisioonasta, mutta nousi sinne takaisin voitettuaan kakkosdivisioonan kaudella 1938–1939. Tuolloin Rab Walls teki 54 maalia, mikä on toiseksi eniten Skotlannin liigan historiassa. Sodan takia jalkapallotoiminta keskeytyi ja sodan päätyttyä joukkue joutui kiistanalaisen ratkaisun seurauksena uuteen B-liigaan. Vuonna 1949 joukkue menestyi liigacupissa, mutta pääsi vasta kaudella 1969–1970 silloisen managerin Andy Matthewin alaisuudessa takaisin pääsarjaan, mistä se kuitenkin putosi pikaisesti. Kauden 1992–1993 Cowdenbeath pelasi ykkösdivisioonassa, mutta ei voittanut otteluakaan. Vuonna 1997 Cowdenbeathin manageriksi tuli skottipuolustaja Craig Levein, jonka ura oli alkanut seurasta. Hän nosti vuonna 2001 seuran 2. divisioonaan, missä se säilyi kahden vuoden ajan. Kaudella 2004–2005 Cowdenbeath sijoittui 3. divisioonassa kolmanneksi ja 2005–2006 se saavutti entisen Suomen maajoukkuepelaajan Mixu Paatelaisen valmennuksessa ensimmäisen divisioonamestaruutensa 67 vuoteen. Cowdenbeath putosi 2. divisioonasta kahden kauden jälkeen. Kaudella 2008–2009 se sijoittui toiseksi 3. divisioonassa, mutta nousi, koska Livingston pudotettiin 3. divisioonaan talousvaikeuksien vuoksi. Kaudella 2009–2010 Cowdenbeath sijoittui lopulta kolmanneksi ja pääsi nousukarsintoihin. Karsinnoissa se voitti Alloa Athleticin ja Crechin Cityn ja nousi 1. divisioonaan. ==Saavutuksia== * 2. divisioonan mestaruus: 1913–14, 1914–15, 1938–39 * 3. divisioonan mestaruus: 2005–06 == Ennätyksiä == Ennätys yleisömäärässä: 25 586 Rangers, Skotlannin liigacup, 21. syyskuuta 1949 Suurin voitto: 12–0 Johnstone, Skotlannin Cup, 21. tammikuuta 1951 Suurin tappio liigassa: 1–11 Clyde FC, 6. lokakuuta 1951 ==Aiheesta muualla== * Virallinen sivu Luokka:Fifen urheilu Luokka:Skotlantilaiset jalkapalloseurat Luokka:Vuonna 1881 perustetut urheiluseurat
Alfa Andromedae

Alfa Andromedae (α And / α Andromedae) on Andromedan tähtikuviossa oleva sinivalkoinen tähti, joka tunnetaan myös nimillä Alpheratz ja Sirrah (tai Sirah). Tähdestä on käytetty myös nimeä Delta Pegasi (δ Peg), koska se kuuluu Pegasus-neliöön, mutta tätä nimeä ei enää nykyään käytetä. Alfa Andromedae on spektroskooppinen kaksoistähti. == Alfa Andromedae, spektroskooppinen kaksoistähti == Alfa Andromedae on vain spektroskooppinen kaksoistähti, jonka kiertoaika on 96,7 päivää. Suurempi Alpheratzin tähdistä on erikoinen "elohopea-mangaanitähti", jossa näyttää olevan runsaasti elohopeaa, galliumia, mangaania ja europiumia. Tähti on myös Alfa2 Canum Venaticorum -muuttuja jonka kirkkaus vaihtelee +2,02 - +2,06 23,19 tunnin jaksolla. ==Lähteet== ==Aiheesta muualla== *daviddarling Sirrah *Kaler Alpha Andromedae *Alcyone Alpheratz Luokka:Alijättiläistähdet Luokka:A-spektriluokan pääsarjan tähdet Luokka:G-spektriluokan tähdet Luokka:Kolmoistähdet
Finströmin kirkko

Finströmin kirkko eli Pyhän Mikaelin kirkko on pääosin harmaakivestä 1400-luvulla rakennettu tornillinen pitkäkirkko Ahvenanmaalla Finströmissä. Tohtori Markus Hiekkanen on ajoittanut kirkon runkohuoneen rakentamisen vuosiin 1445–1460 ja liittää kirkon tyyliltään samaan aikaan rakennettuihin Varsinais-Suomen ja Uudenmaan kirkkoihin. Hiekkanen 2007, s. 369. Kirkon paikalla on erittäin todennäköisesti sijainnut aiemmin puukirkko, jonka vanha kivisakasti on liitetty tähän kirkkoon. Kivisakasti on ajoitettu 1200-luvulle. Finströmin kirkko ei varmastikaan valmistunut kerralla, vaan sitä paranneltiin koko vuosisadan ajan. Kirkon sisäholvauksen, asehuoneen ja kellotornin arvellaan olevan peräisin vuosisadan loppupuoliskolta. Hiekkasen mukaan torni rakennettiin 1465–1470. Hiekkanen 2007, s. 367. Näyttävää luonnonkivistä holvimuurausta vahvistavat kirkkosalissa tukevat vyökaaret ja seinäpinnasta voimakkaasti ulkonevat pilarit, joiden välissä on leveät pyörökaariset aukot. Kirkko entistettiin perusteellisesti vuosina 1967–1970. Kirkossa on istumapaikkoja 435 hengelle ja 18-äänikertaiset urut, jotka on rakentanut Hans Heinrich vuonna 1974. Ne korvasivat kirkon vanhat, vuodelta 1768 olleet urut, jotka ovat edelleen käyttökuntoisina kirkon asehuoneessa. Alttaritauluna on Lennart Segerstrålen tekemä lasimaalaus Syntien sovitus vuodelta 1947. Kirkossa oleva saarnastuoli on peräisin 1600-luvulta ja se sijaitsee melko harvinaiseen tapaan alttarin oikealla puolella. Lisäksi kirkossa on useita keskiaikaisia veistoksia sekä 1400-luvulta peräisin oleva alttarikaappi. Kirkon tornin oletetaan olleen esikuvana arkkitehti Lars Sonckin suunnitteleman Tampereen tuomiokirkon tornille. Sonck kasvoi 7-vuotiaasta lähtien Ahvenanmaalla, jossa hänen isänsä oli Finströmin kirkkoherranaSkenet.fi . Markus Hiekkasen mukaan kirkon rakentamista johtaneella mestarilla olivat tornin esikuvina toisaalta Saksan rannikkokaupunkien tornien huiput, toisaalta Turun tuomiokirkon ja Tallinnan Nigulisten (Nikolain) kirkon tornien huiput. Hiekkanen 2007, s. 367. Kirkon pihalla on Finströmin kirkkoherrana vuosina 1834−1875 toimineen, Ahvenanmaan koululaitoksen isäksi kutsutun Frans Peter von Knorringin patsas. ==Kuvia== Tiedosto:Finströms kyrka Altartavla.jpg|Kirkon keskiaikainen alttarikaappi Tiedosto:Finströms kyrka Aposteln Mattias.JPG|Apostoli Mattiasta esittävä seinämaalaus Tiedosto:Finströms kyrka Maria in Sole.JPG|Neitsyt Mariaa esittävä seinämaalaus ==Katso myös== *Luettelo Suomen keskiaikaisista kivikirkoista == Lähteet == * Markus Hiekkanen: Suomen keskiajan kivikirkot, s. 366–371. Suomalaisen Kirjallisuuden Seuran toimituksia 1117, 2007, Helsinki. ISBN 978-951-746-861-9 === Viitteet === == Aiheesta muualla == * Luokka:Finström Luokka:Ahvenanmaan kirkkorakennukset Luokka:Suomen keskiaikaiset kivikirkot Luokka:Suomen 1400-luvulla rakennetut rakennukset ja rakennelmat
Priit Kolbre

Priit Kolbre (17. helmikuuta 1956 Tallinna, Viro - 19\. kesäkuuta 2006 Helsinki) oli virolainen diplomaatti ja Viron Helsingin suurlähettiläs. Kolbre suoritti taloustieteen tutkinnon työmarkkinoista. Hän työskenteli Tallinnan teknillisessä yliopistossa vuosina 1986–1990 dosenttina ja laitoksen esimiehenä sekä Viron itsenäistyttyä uradiplomaattina. Kolbre toimi Viron ulkoasiainministeriön kauppapoliittisen osaston päällikkönä vuosina 1991–1994, alivaltiosihteerinä kauppapolitiikan ja Eurooppa-politiikan kysymyksiin liittyen sekä Viron EU-suurlähettiläänä vuosina 1998–2002, mistä hän palasi Viron ulkoasiainministeriön valtiosihteeriksi vuosiksi 2002–2005, ja tämän jälkeen maansa Suomen suurlähettiläänä vuodesta 2005 alkaen. Hänet löydettiin kuolleena virka-autostaan 19. kesäkuuta 2006 Helsingissä. == Aiheesta muualla == *Pro Estonia 3/2005: Priit Kolbre haluaa houkutella lisää virolaisia tuotteita ja investointeja Suomeen *Turun Sanomat: Maillamme syytä totutella myös keskinäiseen kilpailuun, 25. helmikuuta 2006 *Eesti Kaitsevägi: Priit Kolbre sai kaitseväelt autasu, 29. lokakuuta 2005 *Postimees: Kolbre: Venemaa võib lisada omapoolse preambula *Lahti: Tarton maraton –hiihdon juhlaa! –näyttelyn Hiihtomuseossa avasi Viron Suomen suurlähettiläs Priit Kolbre, 3. helmikuuta 2006 *Eesti Päevaleht: Välisministeeriumi uueks kantsleriks saab Priit Kolbre, 29. heinäkuuta 2002. Luokka:Valtiosihteerit Luokka:Virolaiset virkamiehet Luokka:Viron suurlähettiläät Luokka:Vuonna 1956 syntyneet Luokka:Vuonna 2006 kuolleet
Uradiplomaatti

Uradiplomaatti ("karriääridiplomaatti") on ammattidiplomaatti, jonka ammattillinen ura koostuu kokonaan tai enimmäkseen ulkoasiainhallinnon yhtä vaativammista tehtävistä. Tyypillisenä pääsyvaatimuksena diplomaatin uralle ovat muun muassa ylempi korkeakoulututkinto, vahva kielitaito, lähettävän maan kansalaisuus sekä kyky edustaa kotimaataan ja edistää kotimaan poliittisia ja kaupallisia tarpeita eri kulttuureissa. Tehtävässä toimitaan Wienin yleissopimuksen puitteissa. Vain pieni osa diplomaattikoulutuksiin hakevista pääsee tyypillisesti kotimaansa ulkoasianhallinnon järjestämille diplomaattikursseille. Diplomaattisiin tehtäviin liittyy muuttovelvollisuus virkamääräyksen mukaisesti. Uradiplomaattien lisäksi diplomaateiksi voidaan nimittää tilanteesta riippuen eri asioiden asiantuntijoita, jotka eivät ole aikaisemmin olleet diplomaattiuralla tai joiden ei odoteta jatkavan diplomaatin uraansa ensimmäisen nimityksensä jälkeen. Nämä sivurekrytoinnit voivat johtua maan poliittisesta järjestelmästä, kuten Yhdysvalloissa, missä osa suurlähettiläistä on presidentinvaalit voittaneen kampanjaa tukeneita liikemiehiä tai tilanteesta, missä valtiolle muodostuu asemamaassaan jokin erityinen tarve hoitaa jotain tavanomaisesta poikkeavaan asiaa. Toisaalta ulkoasiainhallinnossa on myös määräaikaisia tai pitempikestoisia asiantuntijatarpeita, joihin haetaan osaajia perinteisten diplomaattikoulutusten ulkopuolelta. Yhdysvaltain Norjan-suurlähettiläs John Doyle Ong oli liikemies, ja Venäjän pitkäaikainen Helsingin suurlähettiläs oli ydinenergia-asiantuntija. Suomessa sivurekrytoinnit ovat harvinaisia. Tällaisena voidaan kuitenkin pitää Jörn Donnerin nimittämistä San Franciscon konsuliksi tai Ole Norrbackin nimittämistä suurlähettilääksi Ateenaan. Myös Pertti Salolaisen ura oli ennen Lontoon-suurlähettilään pestiä muualla kuin ulkoasiainhallinnon parissa. ==Lähteet== == Aiheesta muualla== * Viisikymppinen Kavaku-diplomaattikurssi oli aikansa radikaali - Ulkoministeriö valtioneuvosto.fi 11.12.2020 * Elisabeth Lidén (5.11.2013) Lina kom in på sin drömutbildning aftonbladet.se Luokka:Diplomaatit
Valtiosihteeri

Valtiosihteeri on Suomessa valtiovarainministeriön, ulkoministeriön ja valtioneuvoston kanslian korkein virkamies ja vastaa näin ollen muiden ministeriöiden kansliapäällikköä. Näiden virkamiesvaltiosihteereiden lisäksi Suomessa on poliittisia määräaikaisia valtiosihteereitä, jotka toimivat ministerien erityisavustajina sekä sijaisina tietyissä tehtävissä. Erityistapauksena on valtioneuvoston kanslian valtiosihteeri, joka nimitetään pääministerin toimikaudeksi, mutta joka vastaa kanslian ohjauksesta. Valtiosihteerit nimittää valtioneuvosto. Alivaltiosihteerit ovat ylijohtajaa vastaavia osastopäälliköitä. == Katso myös == * Kansliapäällikkö * Määräaikainen valtiosihteeri * Ministerivaltiosihteeri * Alivaltiosihteeri ==Aiheesta muualla== * Luokka:Hallinnon ammatit *
Kuolemanlohko

Kuolemanlohko on termi, jota käytetään jalkapallossa ja jääkiekossa kuvaamaan tasaiseksi ja tasokkaaksi oletettua turnauksen alkulohkoa. Kuolemanlohkon lopputulosta on usein joukkueiden pienten tasoerojen takia vaikeinta ennakoida. Termi on lähtöisin vuoden jalkapallon maailmanmestaruuskilpailuista 1986 Uruguayn valmentajalta Omar Borràsilta, joka kuvasi Länsi-Saksan, Tanskan, Skotlannin ja Uruguayn välistä E-lohkoa sanoin: "el grupo de la muerte". E-lohko oli ainoa lohko, jossa kaikki joukkueet olivat perinteisesti vahvoilta Euroopan ja Etelä-Amerikan alueilta. Media otti termin nopeasti käyttöön, ja turnausten alla kysellään, mikä lohko kullakin kerralla on kuolemanlohko. == Kuolemanlohkoja == * Jalkapallon maailmanmestaruuskilpailut 2006: ** Lohko C: , , , * ** Lohko E: , , , ** * Argentiina ja Alankomaat etenivät seuraavalle kierrokselle. ** Italia ja Ghana etenivät seuraavalle kierrokselle. == Lähteet == Luokka:Jalkapallotermit Luokka:Jääkiekkotermit
Juhannuskoivu

Juhannuskoivut ovat nuoria koivuja, jotka suomalaisen juhannusperinteen mukaan kaadetaan juhannusaattona metsästä ja asetellaan talon etuoven molemmille puolille koristeiksi. Tätä samaa keinoa käytetään juhannuksena myös Ruotsissa. Joulun ja uudenvuoden aikaan näin tehdään Saksassa sekä Etelä-Tanskassa. Nykysuomen sanakirja antaa juhannuskoivulle synonyymin limo. == Lähteet == koivu Luokka:Puu
Norrménin talo

Norrménin talo (myös Norrménin linna tai Norrménin palatsi) oli Helsingin Katajanokalla osoitteessa Kanavakatu 2, vastapäätä Uspenskin katedraalia, vuosina 1897–1960 sijainnut punatiilinen, uusrenessanssia edustanut asuintalo. == Historia == Talon suunnitteli arkkitehti Theodor Höijer Helsingin kaupunginvaltuuston puheenjohtajalle ja Pohjoismaiden Yhdyspankin pankinjohtajalle Alfred Norrménille, joka tilasi Höijeriltä rakennuksen piirustukset vuonna 1896. Nelikerroksisen rakennuksen rakennustyöt etenivät huikeaan tahtiin, ja rakennus valmistuikin jo vuonna 1897. Rakennuksen kolmessa ylimmässä kerroksissa sijaitsi suuria, korkealuokkaisia asuntoja, kun taas alimman kerroksen paljon pienemmät asuintilat oli varattu lähinnä palvelusväelle. Alfred Norrmén asui itse talossa kuolemaansa vuoteen 1942 asti. Talossa oli värillisiä lyijylasi-ikkunoita, joista suurin osa kuitenkin tuhoutui toisen maailmansodan pommituksissa. Sodan aikana rakennuksessa toimi saksalainen sotilaskomendatuuri, ja heti sodan jälkeen vuosina 1945–1947 talossa piti majaansa liittoutuneiden valvontakomissio. Valvontakomission poistuttua Norrménin talo toimi Valtion Metallitehtaiden konttorina vuoteen 1955 asti. == Purkaminen == Norrménin talo purettiin vuonna 1960. Sen paikalle rakennettiin Alvar Aallon suunnittelema, valkoisesta marmorista tehty Enso- Gutzeitin pääkonttori, joka valmistui vuonna 1962. Talon purkamista on arvosteltu alusta lähtien, ja useat pitävät tilalle tullutta Aallon suunnittelemaa rakennusta täysin sopimattomana Katajanokan edustalle ja Norrménin talon purkamista suurena vääryytenä. Jotkut ovat myös esittäneet, että Aallon rakennus pitäisi purkaa ja tilalle rakentaa Norrménin talon jäljennös. Pääkonttori kuitenkin suojeltiin vuonna 2010. Liisa Helmisen ohjaamassa, vuonna 2004 ensi-iltaan tulleessa elokuvassa Pelikaanimies Norrménin talo on digitaalisesti pystytetty takaisin paikalleen. ==Lähteet== == Aiheesta muualla == * Kuva Norrménin talosta Luokka:Helsingin asuinrakennukset Luokka:Helsingin entiset rakennukset ja rakennelmat Luokka:Katajanokka Luokka:Theodor Höijerin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Vasikoiden marssi

”Vasikoiden marssi” (”Kälbermarsch”) on Bertolt Brechtin kirjoittama parodiaversio natsien suosimasta ”Horst-Wessel-Lied”-marssista. Horst Wessel sanoitti ja sävelsi ”Die Fahne Hoch” -marssin vuonna 1930. Wesselin kuoltua Joseph Goebbelsin propagandakoneisto teki hänestä marttyyrin ja kappale nimettiin tekijänsä mukaan. Laulusta tehtiin useita parodioita ja Brechtin vuonna 1943 teokseensa Schweyk im zweiten Weltkrieg (Sotamies Švejk toisessa maailmansodassa) sanoittama versio on todennäköisesti niistä kuuluisin. Hans Eislerin mukaan Brecht sanoi säveltäneensä Vasikoiden marssin jo vuonna 1933.Kälbermarsch Antiwar Songs. Viitattu 6.7.2014 == Laulun teksti == AlkuperäinenBertolt Brecht: Der Kälbermarsch Lyrikline.org. Viitattu 6.7.2014 :1. Hinter der Trommel her :Trotten die Kälber :Das Fell für die Trommel :Liefern sie selber. :Der Metzger ruft. Die Augen fest geschlossen :Das Kalb marschiert mit ruhig festen Tritt. :Die Kälber, deren Blut im Schlachthof schon geflossen :Sie ziehn im Geist in seinen Reihen mit. :2. Sie heben die Hände hoch :Sie zeigen sie her :Sie sind schon blutgefleckt :Und sind noch leer. :Der Metzger ruft. Die Augen fest geschlossen :Das Kalb marschiert mit ruhig festem Tritt. :Die Kälber, deren Blut im Schlachthof schon geflossen :Sie ziehn im Geist in seinen Reihen mit. :3. Sie tragen ein Kreuz voran :Auf blutroten Flaggen :Das hat für den armen Mann :Einen großen Haken. :Der Metzger ruft. Die Augen fest geschlossen :Das Kalb marschiert mit ruhig festem Tritt. :Die Kälber, deren Blut im Schlachthof schon geflossen :Sie ziehn im Geist in seinen Reihen mit. Vapaa käännös :1. Rummun perässä :vasikat lönkyttävät :Rummun nahan :ovat itse (vasikat) tuottaneet :Teurastaja kutsuu. Silmät tiukasti suljettuina :vasikka marssii rauhallisin varmoin askelin :Vasikat, joiden veri on jo vuotanut teurastamossa :marssivat hengessä hänen mukanaan. :2. He nostavat kätensä ylös :ja näyttävät niitä. :Ne ovat jo veren tahraamia :ja ne ovat tyhjät. :Teurastaja kutsuu. Silmät tiukasti suljettuina :vasikka marssii rauhallisin varmoin askelin :Vasikat, joiden veri on jo vuotanut teurastamossa :marssivat hengessä hänen mukanaan. :3. He kantavat edellään ristiä :verenpunaisessa lipussa. :Risti tuo miesparalle :vain suuren vaivan :Teurastaja kutsuu. Silmät tiukasti suljettuina :vasikka marssii rauhallisin varmoin askelin :Vasikat, joiden veri jo on vuotanut teurastamossa :marssivat hengessä hänen mukanaan. Viimeisen säkeistön alkua ei voi kääntää suoraan suomeksi, koska siinä on saksan sanaan Hakenkreuz (hakaristi) perustuva sanaleikki. Säkeistö puhuu verenpunaisessa lipussa olevasta rististä, jossa on suuri haka (Haken). Lauseeseen sisältyy kuitenkin saksan kielen idiomaattinen ilmaus etwas hat einen Haken, ”jossakin on haka” eli johonkin hyvältä näyttävään asiaan sisältyy yllättävä ongelma tai huono puoli. Hakaristissä on siis haka ja samalla se tuo mukanaan yllättävää pahaa. Kolmannen säkeistön der arme Mann voi tarkoittaa sekä ”köyhää miestä” että ”miesparkaa”. ==Lähteet== ==Aiheesta muualla== * Versio Youtubessa Luokka:Natsi-Saksa Luokka:Vuoden 1943 kappaleet Luokka:Huumorikappaleet Luokka:Saksalaiset musiikkikappaleet
Prinsiippi

Prinsiippi, latinan sanasta principium (alku), tarkoittaa perustaa, periaatetta, perusajatusta tai -sääntöä. Sanaa käytetään yleisimmin mystiikassa ja filosofiassa. * Uskonnoissa tai mystiikassa sanalla viitataan usein jumaluuteen tai jumalan eri puoliin. * Okkultismissa sanalla viitataan yleensä kaikkeuden perusvoimiin. == Katso myös == * Arkhe * Emanaatio
Anu Saagim

Anu Nataly Saagim (s. 9. huhtikuuta 1962 Tallinna, Viron SNT, Neuvostoliitto) on virolainen julkisuuden henkilö, televisioesiintyjä ja päätoimittaja. Suomalaismediassa hän tuli tunnetuksi muotoilija Ristomatti Ratian puolisona 1990-luvulta 2010-luvulle. == Työura == Virossa Saagim on tehnyt mallin, tv- juontajan ja vaatesuunnittelijan töitä. Lisäksi Saagim on toiminut Viron Hustlerin päätoimittajana. Vuosina 2004–2008 Saagim oli viihteellisen, julkisuuden henkilöihin keskittyvän Just!-lehden päätoimittaja. Vuodesta 2008–2016 hän toimi virolaisen Elu24-verkkolehden päätoimittajana ja Õhtulehden viihdetoimituksen päällikkönä vuosina 2016–2019. Vuonna 2012 Saagim toimi Fox-kanavalla näytetyssä Tanssi peppu pieneksi Suomi -ohjelmassa tuomarina. Vuonna 2013 Saagim osallistui Julkkis Big Brother -ohjelmaan.http://www.bigbrother.fi/asukkaat.shtml/anu/1799416 Saagim jätti työnsä iltapäivälehti Õhtulehdessä ja asettui kevään 2019 parlamenttivaaleissa Viron Vihreiden kansanedustajaehdokkaaksi. Hän sai 516 ääntä eikä tullut valituksi. == Yksityiselämä == Tallinnassa syntynyt Saagim meni 1980-luvulla naimisiin suomalaismiehen kanssa päästäkseen pois Neuvostoliitosta. Mies asui Porissa, ja nopeasti Saagim huomasi, että elämä siellä oli vielä masentavampaa kuin neuvosto-Virossa. Saagim otti avioeron, mutta pian sen jälkeen posti toi karkotuspäätöksen Neuvostoliittoon. Ainoa keino jäädä Suomeen oli mennä uusiin naimisiin. Saagim soitti Carl J. Danhammerille, jonka oli aiemmin torjunut ravintolassa, ja kosi. Carl J. Danhammerin ja Anu Saagimin vihkiseremonia järjestettiin Maarianhaminassa, ja pian pariskunta muutti Östermalmille Tukholmaan. Myöhemmin Saagim meni naimisiin muotoilija Ristomatti Ratian kanssa, josta erosi helmikuussa 2016. Saagimilla on Ratian kanssa vuonna 1999 syntynyt Robin-niminen poika. == Lähteet == Luokka:Virolaiset mallit Luokka:Vuonna 1962 syntyneet Luokka:Elävät henkilöt Luokka:Julkisuuden henkilöt ´
Stetsasonic

Stetsasonic oli yhdysvaltalainen hip hop -yhtye, joka perustettiin vuonna 1981 Brooklynissa, New Yorkissa. Heidät muistetaan yhtenä ensimmäisistä hip hop -yhtyeistä, jotka käyttivät liveyhtyettä. Yhtyeen jäsenet olivat Prince Paul, Wise, DBC (the Devastating Beat Creator), Daddy O, Delite ja Frukwan. ==Diskografia== *On Fire (1986) *In Full Gear (1988) *Blood, Sweat & No Tears (1991) Luokka:Yhdysvaltalaiset hip hop -yhtyeet
Paolo Uccello

Paolo Uccello (15. kesäkuuta 1397 Firenze – 10. joulukuuta 1475 Firenze) oli italialainen taidemaalari. Hän oli Firenzen koulun huomattavimpia maalareita varhaisrenessanssin aikana. Uccellon maalaukset ovat objektiivisia tyyliltään ja ne korostavat plastista muotoa. Uccellon kiinnostus perspektiiviin näkyy monissa teoksissa, kuten John Hawkwoodin muotokuvafreskossa, Vedenpaisumus- freskossa Santa Maria Novellassa tai San Romanon taistelussa 1455. Firenzen palkkasoturiarmeijan komentajana toimineen englantilaisen Sir John Hawkwoodin muotokuva on luotu Hawkwoodin kuoleman muistoksi. Hawkwood on kuvattu sotavarusteissaan suuren hevosen selässä hautasarkofaagin päällä. Uccellon perspektiivin katsotaan ilmenevän erityisen hyvin hevosen vatsassa ja itse sarkofaagissa. Maalausta on tosin kritisoitu siitä, että hevonen on kuvattu luonnottomasti molemmat oikeanpuoleiset jalat yhtäaikaisesti ilmassa. Tämän oletetaan johtuvan siitä, ettei Uccello ollut tottunut ratsastamaan tai tuntenut hevosia tai muitakaan eläimiä kovin hyvin. Toisaalta ratsastajan ja hevosen suhdetta pidetään onnistuneena. Giorgio Vasari väittää Taiteilijaelämäkerroissa perspektiivin olleen Uccelon pakkomielle ja että hän laiminlöi figuureja. Uccello kehitti keskustaa kohti katoavien viivojen käyttöä ja sijoitti hahmot määrätylle tasolle niin, että ne olivat sitä pienempiä mitä kaempana olivat. Ennen Ucceloa syvyysvaikutelma perustui enemmän sattumanvaraisiin tekijöihin. Uccello kehitti perspektiiviä myös rakennusten piirtämiseen. Uccello arvosti aikalaistensa saavutuksia. Hän piti talossaan pitkää paneelia, johon hän oli kuvannut viisi merkityksellistä miestä. Yksi miehistä oli Giotto, joka ilmensi maalaustaidetta ja valoa. Toinen miehistä oli Filippo Brunelleschi arkkitehtuurin edustajana. Veistostaiteen edustajana maalauksessa oli Donatello. Perspektiiviä edusti Uccellon omakuva ja matematiikkaa Manetti, jonka kanssa Uccello keskusteli usein euklidiseen geometriaan liittyvistä ongelmista. Uccellon kuoleman jälkeen hänen jäämistöönsä kuului arkuittain piirustuksia. Myös hänen tyttärensä oli taiteilija. == Teoksia == Kuva:Paolo Uccello 044.jpg|Kondottieeri Sir John Hawkwoodin muotokuva 1436. Fresko, Santa Maria del Fiore Tiedosto:San Romano Battle (Paolo Uccello, London) 01.jpg|San Romanon taistelu n. 1455. National Gallery Tiedosto:Paolo Uccello 047.jpg|Pyhä yrjö ja lohikäärme 1470, goottilaisia vaikutteita ==Lähteet== *Giorgio Vasarin Taiteilijoiden elämäkertoja ===Viitteet=== Luokka:Italialaiset taidemaalarit Luokka:Vuonna 1397 syntyneet Luokka:Vuonna 1475 kuolleet Luokka:Renessanssin taidemaalarit
Laivue

Laivue tarkoittaa seuraavia: * laivue, joukkoyksikkö merivoimissa * laivue, joukkoyksikkö ilmavoimissa * Laivue, suomalainen rock-yhtye.
Laivasto (sotilasyksikkö)

Laivasto on suurin yhtymä merivoimissa. Suomen merivoimissa laivasto jakautuu edelleen lippueiksi, laivueiksi ja nämä edelleen viiriköiksi ja ruoduiksi. Laivastoa komentaa yleensä amiraali. Joskus laivasto-termiä käytetään synonyyminä merivoimien kanssa. ==Suurvaltojen laivastot== Suurvalloilla on seuraavat laivastot: ===Yhdysvallat=== * Yhdysvaltain ensimmäinen laivasto (ei toiminnassa) * Yhdysvaltain toinen laivasto (Atlantin koulutusryhmä) * Yhdysvaltain kolmas laivasto (Itäinen- ja pohjoinen Tyynimeri) * Yhdysvaltain viides laivasto (Persianlahti) * Yhdysvaltain kuudes laivasto (Välimeri) * Yhdysvaltain seitsemäs laivasto (Japani ja Korea) * Yhdysvaltain kymmenes laivasto (sukellusveneentorjuntakoordinointiryhmä jolla ei ole laivoja) * Atlantin ja Tyynenmeren reservilaivastot ===Venäjä=== * Itämeren laivasto (päämaja: Kaliningrad, Baltijsk, Kronstadt, perustettu 1702) * Pohjoinen laivasto (tukikohdat Kuolassa muun muassa Severomorsk, Poljarnyi) * Tyynenmeren laivasto (tukikohdat: muun muassa Vladivostok, Petropavlovsk- Kamtšatski, perustettu 1731) * Mustanmeren laivasto (Sevastopol, perustettu 1783) ===Iso-Britannia=== Isolla-Britannialla ei ole enää erillisiä laivastoja. Läntinen laivasto ja Itä-Aasian laivasto yhdistettiin 1971 yhden päämajan alaisuuteen. Tätä ennen olivat olemassa: * Atlantin laivasto, olemassa 1909–1914 ja 1919–1932 * Suuri laivasto (Grand Fleet) ensimmäisen maailmansodan aikana 1914–1918 * Välimeren laivasto, vuosina 1690–1967 * Kotilaivasto (Home Fleet) suojasi Britannian kotivesiä 1932–1967. * Länsilaivasto, 1967–1971, Välimeren- ja kotilaivasto yhdistettiin yhteen komentoon. * Itäinen laivasto 1904–1944 * Itäisestä laivastosta muodostettiin Brittiläinen Tyynenmeren laivasto 1944–1945 ja jäljelle jääneestä osasta Itä- Intian laivasto 1944–1945 * yhdistämällä Brittiläinen Tyynenmeren laivasto ja Itä-Intian laivasto muodostettiin Itä-Aasian laivasto 1946–1971 Luokka:Sotilasyksiköt
Andri Rusol

Andri Rusol (, s. 16. tammikuuta 1983 Kirovohrad) on ukrainalainen jalkapalloilija. Hän on pelipaikaltaan puolustaja ja pelaa tällä hetkellä FK Dnipro Dnipropetrovskissa. Rusol aloitti uransa FK Zirka Kirovohradissa. Sieltä hän siirtyi kaudeksi 1999/2000 FK Kryvas Kryvy Rihiin, jossa hän pelasi 40 ottelua vuoteen 2003. 2003 hän siirtyi nykyiseen seuraansa. Ukrainan maajoukkueessa Rusol debytoi 31. maaliskuuta 2004 Makedoniaa vastaan. Hän on pelannut 25 maaottelua, joissa on tehnyt kaksi maalia (tilanne 19. kesäkuuta 2006). Rusol pelasi kaikissa Ukrainan MM-karsintaotteluissa vuoden 2006 kisoihin.http://fifaworldcup.yahoo.com/06/en/w/player/216223_RUSOL_Andriy.html 2006 MM-kisoissa ottelussa Saudi-Arabiaa vastaan Rusol teki Ukrainan kaikkien aikojen ensimmäinen MM-kisamaalin. == Lähteet == Luokka:Ukrainalaiset jalkapalloilijat Luokka:Vuonna 1983 syntyneet Luokka:Elävät henkilöt
Pohjois-Makedonian albaanit

Pohjois-Makedonian albaanit ovat Pohjois-Makedoniassa asuva albaaniryhmä, joka on keskittynyt maan länsi- ja luoteisosiin Albanian ja Kosovon rajojen läheisyyteen sekä pääkaupunkiin Skopjeen. Pohjois-Makedonian albaanit muodostavat maan suurimman etnisen vähemmistön. Albaanit ovat suurin etninen ryhmä Tetovossa, Gostivarissa (66,6 prosenttia vuonna 2002) ja Debarissa (11 000, 58 prosenttia vuonna 2002) ja lisäksi he ovat toiseksi suurin etninen ryhmä Skopjessa (103 891, 20,49 prosenttia vuonna 2002) ja Kičevossa. == Määrä == Vuonna 2002 suoritetun väestönlaskennan mukaan 25,2 prosenttia tuolloisen Makedonian tasavallan väestöstä oli albaaneja. Ennen tätä olivat pohjoismakedonialaiset pitäneet albaanien määrää noin 20 prosentin suuruisena, kun taas albaanit puolestaan noin 30 jopa 40 prosentin suuruisena. Maan albaanien määrä on ollut kasvussa vuodesta 1953 lähtien, mikä johtuu heidän korkeasta syntyvyydestään. Albaanien osuus Pohjois-Makedonian väestöstä 1961–2002: * 13 % (1961) * 17 % (1971) * 19,7 % (1981) * 21 % (1991) * 25,2 % (2002) ==Tunnettuja Pohjois-Makedonian albaaneja== * Berat Sadik, jalkapalloilija * Äiti Teresa, roomalaiskatolinen nunna Luokka:Albaanit Albaanit, Pohjois-Makedonian
Ben Wilson (taiteilija)

Ben Wilson on Pohjois-Lontoon Muswell Hillissä asuva outsider-taiteilija. Hän on erikoistunut luonnon helmaan tehtyihin kookkaisiin tilataideteoksiin, joille hän ei anna lainkaan nimeä. Tyypillistä Wilsonille on että hän työstää teoksiaan itse paikalla useita kuukausia. Eräässä projektissaan hän koristeli Lontoon katuihin liiskaantuneita purukumeja. Yksi Wilsonin teoksista löytyy Keski-Pohjanmaalta, Kaustisen Kansantaiteenkeskuksen pihasta. ==Aiheesta muualla== *Painting a gum trail Luokka:Brittiläiset taiteilijat Luokka:Outsider-taiteilijat Luokka:Syntymävuosi puuttuu Luokka:Elävät henkilöt
Finlands svenska baptistsamfund

Finlands svenska baptistsamfund () on vuonna 1980 perustettu uskonnollinen yhdyskunta, joka toimii Suomen ruotsinkielisten baptistiseurakuntien kattoyhdistyksenä. Siihen kuuluu 20 seurakuntaa, joista yksi toimii Helsingissä ja muut ruotsinkielisellä Pohjanmaalla. Vuonna 2007 yhdyskunnassa oli jäseniä noin 900.Väestörekisterikeskus Finlands svenska baptistsamfund on jäsenenä Suomen Ekumeenisessa Neuvostossa. Neuvoston pääsihteerinä toimi vuosina 1993–2006 baptistien Jan Edström. Yhdistys on jäsenenä myös Euroopan Baptistiliitossa (European Baptist Union, EBU) ja Maailman Baptistiliitossa (World Baptist Union, WBU). Yhdistys julkaisee lehteä Missionsstandaret, jonka toimitus sijaitsee Vaasassa. == Talous == Finlands svenska baptistsamfund on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 19 000 euroa. Keskimääräinen vuosittainen tuki on ollut noin 6 000 euroa. == Seurakunnat == ; Keski-Pohjanmaa * Kokkola: Kokkolan ruotsalainen baptistiseurakunta ; Pohjanmaa * Luoto: Luodon baptistiseurakunta * Maalahti: Maalahden baptistiseurakunta * Maalahti: Petolahden baptistiseurakunta * Närpiö: Närpiön baptistiseurakunta * Pedersören kunta: Forsbyn baptistiseurakunta * Pedersören kunta: Purmon baptistiseurakunta * Pedersören kunta: Ähtävän baptistiseurakunta * Pietarsaari: Pietarsaaren baptistiseurakunta * Uusikaarlepyy: Munsalan baptistiseurakunta * Vaasa: Vaasan ruotsalainen baptistiseurakunta * Vöyri: Komossan baptistiseurakunta * Vöyri: Oravaisten baptistiseurakunta * Vöyri: Oxkangarin baptistiseurakunta * Vöyri: Vöyrin vapaakirkkoseurakunta ; Uusimaa * Helsinki: Helsingin ruotsalainen baptistiseurakunta == Katso myös == * Baptismi Suomessa * Suomen Baptistikirkko * Suomen reformoitujen baptistiseurakuntien yhdyskunta == Kirjallisuutta == * Holmqvist, Leif-Erik: Finlands Svenska Baptister 150 år. 2005. == Aiheesta muualla == * Finlands svenska baptistmission * Betelkyrkan – Helsingin ruotsinkielinen baptistiseurakunta == Lähteet == Luokka:Baptismi Suomessa Luokka:Suomenruotsalaiset järjestöt Luokka:Suomenruotsalainen kulttuuri Luokka:Suomen kristilliset yhdyskunnat Luokka:Vaasa
Kompleksikysymys

Kompleksikysymys on argumentointivirhe, jossa kysymys asetetaan niin, että se jo sellaisenaan sisältää vastausvaihtoehdot sulkien muut mahdolliset vastaukset pois.Hurley s. 164 Sen yleinen muoto on: # Henkilö X asettaa argumentin A kysymysmuodolla # Henkilö X vaatii vastausta joko muodossa "kyllä" tai "ei" # Kysymys A sisältää sekä premissit A' että vastausvaihtoehdot P ja Q sulkien muut mahdollisuudet (R, S, T..) pois :Oletteko jo lakannut lyömästä vaimoanne? Tämä on klassinen esimerkki kompleksikysymyksestä. Se lähtee premissistä, että subjekti lyö vaimoaan, ja vastausvaihtoehdot ovat joko "kyllä" (eli subjekti on joskus lyönyt vaimoaan mutta lakannut) tai "ei" (eli subjekti yhä lyö vaimoaan). Se ei ota huomioon sitä premissiä, ettei subjekti ole koskaan lyönytkään vaimoaan. == Lähteet == * === Viitteet === Luokka:Argumentaatiovirheet
Heikki Huttunen (pappi)

Isä Heikki Huttunen (s. 1. helmikuuta 1960) on suomalainen ortodoksinen pappi, joka toimi Suomen ekumeenisen neuvoston (SEN) pääsihteerinä 2006–2015. Sitä ennen hän oli toiminut pitkään Suomen ortodoksisen kirkon edustajana SEN:ssa ja usean vuoden ajan myös SEN:n hallituksen varapuheenjohtajana. Hän toimii nykyään Euroopan kirkkojen konferenssin (EKK) pääsihteerinä Brysselissä. Huttunen opiskeli teologiaa Helsingin yliopistossa, josta valmistui vuonna 1985. Samana vuonna hänet vihittiin papiksi, tultuaan vihityksi diakoniksi edellisenä vuonna. Hän suorittaa jatko-opintoja Itä-Suomen yliopistossa, tutkimuskohteenaan tunnetun ekumeenisen vaikuttajan isä Paulos Mar Gregorioksen teologia. Huttunen toimi 1980-luvulla Genevessä Kirkkojen maailmanneuvoston nuoriso-osaston johtajana. Sieltä palattuaan hän toimi useita vuosia Helsingin ortodoksisen seurakunnan nuorisopappina, kunnes hänet vuonna 1989 nimitettiin Espoon alueen papiksi. Tuohon aikaan Espoon ortodoksien jumalanpalveluselämä oli kiertolaisen elämää, ja palveluksia järjestettiin lähes kymmenessä eri lähiössä. Huttunen kehitti tästä yhteisölle uuden työmuodon, lähiöpalvelukset, joita on toimitettu noin kymmenessä espoolaislähiössä. Työmuoto on edelleen käytössä. Kun Tapiolaan rakennettiin Pyhittäjä Herman Alaskalaisen kirkko, joka vihittiin syksyllä 1998, Huttunen toimi sen pappina vuoteen 2006 saakka, jolloin hän aloitti työnsä Suomen ekumeenisen neuvoston pääsihteerinä. Huttunen on toiminut myös lukuisissa luottamustehtävissä, muun muassa Ortodoksisten Pappien Liiton puheenjohtajana (2005–2007), Ortodoksisten nuorten maailmanliiton Syndesmoksen puheenjohtajana ja Kirkkojen maailmanneuvoston keskuskomitean jäsenenä (2005–) sekä useita kertoja Kirkkojen maailmanneuvoston yleiskokousdelegaattina. Huttunen puhuu sujuvasti suomea, ruotsia, englantia, venäjää, ranskaa, espanjaa ja viroa, ja osaa lisäksi nykykreikkaa, bysantin kreikkaa, kirkkoslaavia, karjalan kieltä ja saksaa. Vuonna 2013 Huttunen sai Euroopan parlamentin myöntämän Euroopan kansalaispalkinnon ansioistaan ekumeniassa ja kansainvälisissä projekteissa sekä tunnustuksena Suomen Ekumeenisen Neuvoston työlle. Huttunen on naimisissa uskonnonopettaja, FM Leena Mikkilä-Huttusen kanssa. Heillä on kaksi lasta. == Lähteet == Luokka:Suomen ortodoksisen kirkon papit Luokka:Suomen ortodoksisen kirkon kirkolliskokousedustajat Luokka:Vuonna 1960 syntyneet Luokka:Elävät henkilöt